Іда Львоўна Рубінштэйн

Іда Льво́ўна Рубінштэйн (21 верасня [3 кастрычніка] 1883,  — , Ванс, Францыя) — актрыса, танцорка і антрэпрэнёр. Пачынала тэатральную дзейнасць у Санкт-Пецярбургу, з 1909 года — пераважна ў Францыі. Першая выканаўца ролі Забеіды ў балеце Міхаіла Фокіна «Шэхеразада» (Рускія сезоны Дзягілева ў Парыжы, 1909). Дзякуючы сваім сродкам запрашала ў сваю трупу лепшыя імёны свайго часу, супрацоўнічала з Леонам Бакстам, Аляксандрам Бенуа, Міхаілам Фокіным, Браніславай Ніжынскай, Леанідам Мясіным, Габрыеле Д’Анунцыа, Усеваладам Меерхольдам. На яе замову былі створаны такія творы, як «Вальс» і «Балеро» Марыса Равеля, «Пацалунак феі» і «Персефона» Стравінскага, «Пакутніцтва Святога Себасцьяна» Клода Дэбюсі, «Жанна д’Арк на вогнішчы», «Амфіён» і «Семіраміда» Арцюра Анегера. Таксама шырока вядомая як натуршчыца (у першую чаргу — дзякуючы свайму партрэту аўтарства Валянціна Сярова).

Катэгорыя:Артысты Рускага балета Дзягілева